Ses gewapende rowers by Greytown doodgeskiet | Maroela Media
“Die mans het in vier motors gery en is omstreeks 11:30 buite Seven Oaks, ongeveer 20 km suid van Greytown, deur polisiebeamptes voorgekeer,” het maj. Thulani Zwane, woordvoerder van die polisie, gesê. “Ses van die mans is tydens ŉ skietery tussen die verdagtes en die polisie doodgeskiet en drie is gewond. Geen polisiebeampte is in die skietery beseer nie.”
Die beseerde verdagtes is onder polisiebewaking na ŉ hospitaal geneem.
Rowers in twee motors het ontsnap en een van die motors is later in Pinetown verlate aangetref. Die vierde motor is nog nie opgespoor nie. “Dit is nie duidelik hoeveel mans in die twee motors ontsnap het nie,” het hy gesê.
Volgens hom het die polisie op die toneel beslag gelê op drie aanvalsgewere en twee handwapens. Die wapens sal vir ballistiese toetse gestuur word.
Sake van poging tot moord, die besit van ongelisensieerde vuurwapens en ammunisie en ŉ geregtelike doodsondersoek is by die Greytown-polisie aanhangig gemaak.
Zwane het gesê die polisie is van mening die bende was betrokke in ŉ reeks sakerooftogte, veral in die noordkus, en aanvalle op die polisie. Hy kon nie verdere besonderhede verskaf nie.
“Die betrokke polisiebeamptes is van die blitspatrollie, die misdaadintelligensie-eenheid, honde-eenheid en taakspan van die polisie in Pietermaritzburg,” het Zwane bygevoeg.
Die ondersoek en soektog na die voortvlugtiges duur voort.
Uitstekend SAPD, hulle tipe moet uitgeroei word…
Ons se baie geluk en is bewus ook jul lewens was op die spel. Na dese is die wereld beslis n ietwat beter plek.
Daar is maar min goeie nuus, maar hierdie ses dooie kriminele is uitstekende nuus. Jammer die ander drie leef nog.
Aan die lede betrokke: uitstaande werk. Ek is so dankbaar julle is almal ongedeerd.
Give that SAPS guys a ‘Bell’s ‘ .
Geluk aan die betrokke SAPD lede. Julle dapperheid kan met geen geld vergoed word nie.
SKIELIK KRY EK SO N LEKKER WARM GEVOEL OP DIE HART. NICE WORK BOYS
Wel gedaan SAPD!
Phil · 3 jaar gelede
DeoVolente · 3 jaar gelede
Dit is harseer dat daar 6 mense wat verkeerde besluite in hulle lewens geneem het hulle lewens moes verloor voor hulle die regte pad kon kies. Dit is ook hartseer om te sien hoe mense hulle verlekker in die dood van ongeredde siele.
Welgedaan aan die SAP wat hulle gestop het en hulle werk gedoen het.